Det seneste Comic Market, Comic Market 97 eller bare C97, fandt sted over fire dage fra 28. til 31. december 2019. Udvidelsen til fire dage for både Comic Market 97 og den foregående Comic Market 96 fra 9. til 12. august 2019 skyldtes renovering af Tokyo Big Sight, der gjorde at der ikke var plads til så mange grupper de enkelte dage som ellers. Firmaboderne var desuden blevet flyttet til Aomi Exhibition Hall, ca. 1,5 km væk. Renoveringen skete forud for Sommer-OL og de Paralympiske Lege, der skulle afholdes i Tokyo i sommeren 2020, og hvor Tokyo Big Sight skulle bruges som pressecenter. Af samme årsag var Comic Market 98 blevet flyttet til 2.-5. maj 2020 i ferieugen Golden Week.